**МОДЕЛ УГОВОРА**

**о испоруци добара – огревног дрвета са превозом за породична домаћинства избеглица и интерно расељених лица, која бораве на територији општине Врњачка Бања.**

Закључен између:

1.**Општинске управе општине Врњачка Бања**,Крушевачка бр. 17,Врњачка Бања,ПИБ:100917981, Матични број: 07175981, број рачуна: 840-75640-91 код Управе за трезор Краљево, Филијала Врњачка Бања, коју заступа Начелник Општинске управе општине Врњачка Бања Славиша Пауновић (у даљем тексту: Наручилац)

и

2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ са седиштем у \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ул.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, бр. \_\_\_\_\_\_\_\_\_, Матични број \_\_\_\_\_\_\_\_\_\_\_\_\_\_\_\_\_\_\_\_, ПИБ: \_\_\_\_\_\_\_\_\_\_\_\_\_\_\_\_\_\_\_\_\_\_\_, текући рачун \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ код банке \_\_\_\_\_\_\_\_\_\_\_\_\_\_\_\_\_\_\_\_\_\_\_\_, кога заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, по функцији \_\_\_\_\_\_\_\_\_\_\_\_\_\_\_\_\_\_\_\_\_\_\_ (у даљем тексту: Добављач)

Уговорне стране сагласно констатују:

- да је Наручилац на основу члана 52., члана 88. и члана 93. Закона о јавним набавкама („Службени гласник РС“ бр. 91/19 и 92/23 -у даљем тексту: Закон), спровео отворени поступак јавне набавке за набавку добара огревног дрвета са превозом за породична домаћинства избеглица и интерно расељених лица, која бораве на територији општине Врњачка Бања, ЈН 6/25;

- да је Добављач доставио понуду бр. \_\_\_\_\_\_\_\_ од \_\_\_\_\_\_\_\_\_ године (уписује Добављач) и која чини саставни део овог уговора;

- да је Наручилац у складу са чланом 146. став 1. Закона, на основу Понуде Добављача и Одлуке о додели уговора број: \_\_\_\_\_\_\_\_\_ од \_\_\_\_\_\_\_\_\_\_\_. године, изабрао Добaвљача за испоруку огревног дрвета са превозом за породична домаћинства избеглица и интерно расељених лица, која бораве на територији општине Врњачка Бања.

ПРЕДМЕТ УГОВОРА

Члан 1.

Предмет уговора је набавка добара - огревног дрвета са превозом за породична домаћинства избеглица и интерно расељених лица, која бораве на територији општине Врњачка Бања, ЈН 6/25, према Спецификацији и понуди Добављача број \_\_\_\_\_\_\_\_\_\_ од \_\_\_\_\_\_\_\_\_\_ године, и чини саставни део уговора у погледу техничких карактеристика добара.

ВРЕДНОСТ УГОВОРА

Члан 2.

Цена за добра из члана 1. овог уговора износи: динара без ПДВ-а, односно \_\_\_\_\_\_\_\_\_\_\_\_\_\_\_\_\_\_\_ динара са ПДВ-ом.

НАЧИН ПЛАЋАЊА

Члан 3.

Добављач испоставља Наручиоцу електронску фактуру, која треба да садржи битне елементе из уговора. Уз електронску фактуру као прилог, Добављач је у обавези да достави доказ о извршеној испоруци добара – потписану отпремницу, из ког се недвосмислено може утврдити да је уговорена испорука извршена на адресу крајњег корисника, а по претходно достављеном списку од стране Наручиоца, у складу са овим уговором, а која је верификована од стране Наручиоца. Отпремница представља прилог електронске фактуре.

Приликом испостављања електронске фактуре Добављач ће уписати и ЈБКЈС 08083 за Општинску управу општине Врњачка Бања.

Наручилац се обавезује да плати Добављачу уговорену цену за испоручена добра која су предмет овог уговора у року до 45 календарских дана од дана испостављања електронске фактуре, у складу са Законом о роковима измирења новчаних обавеза у комерцијалним трансакцијама („Сл.гласник РС, бр. 119/12, 68/15, 113/2017, 91/2019, 44/2021 и 44/2021- др.закон 44/2021-8, 130/2021-3, 138/2022).

РОК И НАЧИН ИСПОРУКЕ

Члан 4.

Испорука укупне количне добара од 270 просторних метара огревног дрвета, која су предмет уговора вршиће се сукцесивно, појединачно „франко двориште“, на сваку појединачну адресу са списка који достави Наручилац .

Адресе корисника на територији општине Врњачка Бања на које се врши испорука добара, као и динамику испоруке и редослед адреса по којима ће се вршити испоруке, доставиће Наручилац, након закључења уговора.

Добављач је дужан да укупну количину добара испоручи у складу са техничком спецификацијом и понудом, у року од \_\_\_\_\_\_\_\_\_\_\_\_ календарских дана, (максимално 30 календарских дана) од дана закључења уговора.

Добављач је дужан да приликом испоруке добара за сваког корисника сачини отпремницу у којој ће бити наведен датум испоруке, врста и количина огревног дрвета и унете евентуалне примедбе корисника на количину и квалитет. Један примерак отпремнице уручиће се кориснику, а један примерак доставити Наручиоцу.

Члан 5.

Добављач гарантује да ће испоручити уговорено добро, а у случају да то не испоштује, сагласан је да надокнади Наручиоцу сву претрпљену штету која услед тога настане.

Добављач је одговоран за све недостатке на испорученом добру.

СРЕДСТВО ФИНАНСИЈСКОГ ОБЕЗБЕЂЕЊА

Члан 6.

Oбавезује се Добављач да достави Наручиоцу, приликом закључења Уговора, као средство финансијског обезбеђења – меницу за добро извршење посла у износу од (10%) уговорене вредности без ПДВ-а, као гаранција за уредно испуњење обавеза.

Уз меницу се доставља и одговарајуће менично овлашћење и картон депонованих потписа који мора бити оверен од пословне банке продавца. Меница мора бити регистрована у Регистру меница Народне банке Србије, а као доказ се уз меницу доставља копија захтева за регистрацију менице, oвереног од пословне банке Добављача.

У случају да Добављач из овог уговора не изврши своје обавезе предвиђене уговором, Наручилац ће активирати тј. поднети банци Добављача, ради наплате, регистровану бланко сопствену меницу у износу од 10% уговорене цене без ПДВ-а.

Члан 7.

Уговор о јавној набавци може да се измени на начин да се повећа обим набавке, под условом да су испуњени услови предвиђени чланом 160. Закона, односно вредност измене мора да буде мања од 10% првобитне вредности уговора о јавној набавци добара као и да вредност измене мора да буде мања од 15.000.000,00 динара.

РОК ВАЖЕЊА УГОВОРА

Члан 8.

Овај уговор ступа на снагу даном потписивања од стране овлашћених представника уговорних страна и важи до испуњења обавеза.

РАСКИД УГОВОРА

Члан 9.

Овај уговор је могуће раскинути у следећим случајевима:

-ако једна од уговорних страна не испуни своје обавезе;

-aко услед околности које су ван контроле уговорних страна, као што је виша сила нису у могућности да наставе или доврше уговорене обавезе.

ОПШТЕ ОДРЕДБЕ

Члан 10.

На сва питања која нису предвиђена овим уговором примењиваће се одредбе Закона о облигационим односима.

Уговорне стране су сагласне да сва спорна питања у вези овог Уговора решавају споразумно, с тим да за решавање евентуалних спорова, који не буду решени мирним путем, уговара се надлежност Привредног суда у Краљеву.

Члан 11.

Уговор је сачињен у 4 (четири) истоветнa примерка, по 2 (два) примерка за сваку уговорну страну.

**Наручилац Добављач**

Начелник Општинске управе

Славиша Пауновић

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_